চেঙ্গিজ খান
চেঙ্গিজ খান (মঙ্গোলীয়: আ-ধ্ব-ব: [], ), (১১৬২–আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин )। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিজ পূর্ব ও মধ্য এশিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।
মহম্মদ গাজীউদ্দীন খান
মহম্মদ গাজীউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের জ্যেষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পর মুনিপুর ও সামি অঞ্চলের শাসনভার লাভ করেন। ১৭৮৭ খ্রিস্টাব্দে কনিষ্ঠ ভ্রাতা মহম্মদ নজমউদ্দীন খানের মৃত্যুর পরে তিনি সিংহাসন লাভ করেন। ১৮১১ খ্রিস্টাব্দের ২৭শে মার্চ জ্যেষ্ঠ পুত্র প্রথম মহম্মদ শের খান তাঁকে জোরপূর্বক সিংহাসনচ্যুত করেন। এছাড়া তাঁর মহম্মদ কামালউদ্দীন খান নামক এক পুত্র ও বখতে সাহিবা নামক একজন কন্যা ছিল।